લગ્નજીવનનું સુખ માણવા એકથી વધારે વિવાહના સંજોગોને ટાળવા શાસ્ત્રમાં લગ્ન પહેલાં એક સચોટ વિધિ દર્શાવી છે જેને કુંભ વિવાહના નામે ઓળખવામાં આવે છે. મંત્રેશ્વરની ચમત્કાર ચિંતામણીમાં અને કલ્યાણ વર્માની સારાવલીમાં સ્પષ્ટ જણાવ્યું છે કે લગ્ન કરતાં પહેલાં બંને જન્મકુંડળીઓનું સૂક્ષ્મ નિરીક્ષણ કરતા એક પાત્રને મંગળદોષ હોય અને બીજા પાત્રને મંગળદોષ ના હોય અગર બંને પાત્રોમાંથી એકને સાતમે રાહુ અગર કેતુ હોય તો લગ્ન કરતાં પહેલાં કુંભ વિવાહ અવશ્ય કરવો. કુંભ વિવાહ કરવાથી દાંપત્યજીવન પ્રસન્ન રહે છે.